Formidlingskonferanse SKOG

**Dato:**  27-27 mai 2024 (Starter kl 09.30 mandag og slutter med lunsj tirsdag kl 13.00)

**Sted:**  Ås (Seminar på Vitenparken og middag i kantina på skogforskningsbygget, NIBIO)

**Arrangør:** NIBIO

**Introduksjon:** NIBIO har i samarbeid med Skogtiltaksfondet, Utviklingsfondet for skogbruket og Skogbrukets Verdiskapingsfond gleden av å invitere til «formidlingskonferanse Skog» mandag 27. og tirsdag 28. mai 2024.

Skogbruk har fått et enda større fokus både i media og i allmenheten. Samtidig er det stor aktivitet på FoU sektoren innenfor skognæringen, og vi ønsker å gjøre resultatene fra forskningen tilgjengelig for alle som er interessert. Hovedfokus for årets konferanse er på klassiske skogbruks spørsmål, og dere vil få innblikk i både større Forskningsrådsprosjekter og flere av de noe mindre fondsfinansierte prosjektene. Sammen med innlegg fra noen næringsaktører håper vi at det vil gi et godt bilde av nye forskningsresultater som er tilgjengelige for næring og forvaltning.

Arrangementet vil gå over 2 dager hvor vi avslutter med lunsj på dag 2. Vi håper flest mulig også benytter muligheten til sosialt og faglig samvær med felles middag og muligheter for videre diskusjoner utover kvelden.

Velkommen skal dere være!

**Påmelding: Påmeldingsfrist mandag 13. mai 2024**

**Overnatting:** Deltagerne er selv ansvarlig for å bestille og dekke kostnader for overnatting. Nærmeste hotell er Thon Hotell, Ski. Link finner du i påmeldingsskjema.

**Påmeldingsavgift**: Mandag 27. mai 500.-

Tirsdag 28. mai 500.-

Middag mandag: 300.-

**Prioriterte tema i 2024:**

* Lukket hogst – muligheter og konsekvenser av ulike valg
* Naturskog – Hva er en naturskog og hvordan skal den forvaltes?
* Framtidens skogbruk – Tilvekst/produksjon, skader og risiko.

**Tidsplan program:**

Mandag 27. mai: Hovedtema «Naturskog» og «Framtidens skogbruk»

|  |  |  |  |
| --- | --- | --- | --- |
| **Tidspunkt** |  | **Tittel på innlegg** | **Foredragsholder** |
| 09.30-10.45 |  |  | **Naturskog I** |
| 1 |  | Gammelskog og naturskog – utvikling og status  | Ken Olaf Storaunet, NIBIO |
| 2 |  | Naturskog i NIN3 | Rune Halvorsen, NHM/UiO |
| 3 |  | Skogens alder og artssammensetning | Eivind Handegaard, NIBIO |
| 4 |  | Status for kartlegging av «naturskogen» | TBD, Miljødirektoratet |
| 10.45-11.00 |  | Pause 15 min |  |
| 11.00-12.30 |  |  | **Naturskog II + diskusjon** |
| 1 |  | Naturskogen som mangler  | Jørund Rolstad, NIBIO |
| 2 |  | Artsmangfold i naturskogen  | Anne Sverdrup Thygeson, NMBU |
| 3 |  | Alder på norsk skog. Forbedringer i variabler SR16 | Marius Hauglin, NIBIO |
| 4 |  |  | Innspill fra næring og forvaltning. Erfaringer, utfordringer og hva er de viktigste forsknings spørsmålene? |
|  |  |  |  |
| 12.30-13.30 |  | Lunsj 1 t |  |
| 13.30-14.30 |  |  | **Framtidens skogbruk I** |
| 1 |  | Økt mortalitet og karbonbinding i skogen | Gunnhild Søgaard, NIBIO |
| 2 |  | Klimaendringseffekter på vekst og helse hos gran | Line Nybakken, NMBU |
| 3 |  | Risikokart for Norge | Morgane Merlin, NIBIO |
|  |  | Pause 30 min |  |
| 15.00-16.30 |  |  | **Framtidens skogbruk II + diskusjon** |
|  |  | Revisjon strategi skogplanteforedling | TBD |
|  |  | Prosjekt «ForGran» | Kjersti Holt Hansen, NIBIO |
|  |  | Climb Forest | Svein Solberg, NIBIO |
|  |  |  | Innspill fra næring og forvaltning. Erfaringer, utfordringer og hva er de viktigste forsknings spørsmålene? |

16.45 Guidet Omvisning Høgskoleparken og nye Veterinærbygget

18.00 Middag i Skogforskningsbygningen (NIBIO) Høgskoleveien 8, Ås

**Tirsdag 28. mai: Hovedtema «Lukket hogst»**

|  |  |  |  |
| --- | --- | --- | --- |
| **Tidspunkt** |  | **Tittel på innlegg** | **Foredragsholder** |
| 09.00-10.00 |  |  | **Lukket hogst I** |
| 1 |  | Egnede arealer, virkeproduksjon og karbonopptak | Aksel Granhus, NIBIO |
| 2 |  | Effekter på biologisk mangfold I | Fride Høistad Schei, NIBIO |
| 3 |  | Effekter på biologisk mangfold II | Ulrika Janson, NINA |
|  |  |  |  |
| 10.00-10.15 |  | Pause 15 min |  |
| 10.15-11.15 |  |  |  |
| 1 |  | Eidskog-metoden: alternativer til tradisjonell flatehogst | John Wirkola Dirksen, Eidskog Kommuneskoger |
| 2 |  | Omstilling fra ensaldret til fleraldret skog  | Andreas Brunner, NMBU |
| 3 |  | Modellering av alternativer til tradisjonell flatehogst | Clara Antón-Fernández, NIBIO |
|  |  |  |  |
| 11.15-11.45 |  | Pause 30 min |  |
| 11.45-12.55 |  |  | Lukket hogst III |
|  |  | Trening og opplæring lukket hogst | Brede Lauten, Skogkurs |
|  |  | Lukket hogst inn i Geoskog | Kjell Anders Vikan, Statskog |
|  |  |  | Innspill fra næring og forvaltning. Erfaringer, utfordringer og hva er de viktigste forsknings spørsmålene? |
| 12.55-13.00 |  | Oppsummering og takk for i dag | Bjørn Håvard Evjen, NIBIO |
| 13.00 |  | Avslutning og LUNSJ |  |